อายุ19ปีครับ ที่เหงือกล่างอยู่ๆก็มีจุดดำๆเหมือนขี้แมลงวันขึ้นมา 1 จุด แต่ไม่เจ็บหรือมีอาการอะไรเลย แต่อยากให้มันหายไป ต้องทำยังไงครับ
สวัสดีค่ะ อาการมีจุดดำๆคล้ายขี้แมลงวันตรงเหงือกด้านล่าง ไม่เจ็บ อาจมีสาเหตุมาจาก เซลล์สร้างเม็ดสีในเหงือกที่เห็นชัดขึ้นมากว่าปกติ ไม่ใช่โรค หรือเป็นจาก การมีเนื้องอกที่บริเวณเยื่อบุช่องปาก เป็นคราบของเศษอาหารที่ไปติด หรือเป็นจุดเลือดออกจากที่กล่าวมา ถ้าเป็นจุดเล็กๆ ไม่มีอาการเจ็บแต่อย่างใด อาจเป็นแค่ เซลล์สร้างเม็ดสีในเหงือกที่เห็นชัดขึ้นมากกว่าปกติ ทำให้เกิดมีสีดำหรือน้ำตาลที่เหงือกได้ ไม่จำเป็นต้องรักษาแต่หากไม่สบายใจ ไม่แน่ใจว่าเป็นโรคใดๆหรือไม่ หรือจุดดำๆนั้นเริ่มลุกลาม มีอาการเจ็บมากร่วมด้วย ควรไปพบแพทย์เพื่อตรวจเพิ่มเติม ในตอนนี้ไม่ไปแกะเกาบริเวณที่เป็น ทำความสะอาดในช่องปากได้ตามปกติ